Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 1082/11/8810	Spišská Nová Ves, 7.2.2012
EEČ : 2-68-22-2012

U Z N E S E N I E

Trestná vec:	obvinený XXXXX a spol.  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov, v spolupáchateľstve podľa § 20 Trestného zákona

Rozhodol: 	prokurátorka Okresnej prokuratúry Spišská Nová Ves
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 5. novembra 2011, v katastri obce XXXXX, okr. XXXXX, spoločne neoprávnene vyrúbali a odcudzili z lesného porastu v lokalite Čierna Hora, z dielca č. 159A, parcely CKN 5220/1, ktorý patrí do lesného pôdneho fondu, 2 ks smrekovej guľatiny rozmerov 3,05 m so stredovým priemerom 0,29 m a 2,6 m so stredovým priemerom 0,27 m a odcudzením 0,33 m3 drevnej hmoty spôsobili pre XXXXX škodu 18,05 €.

Podľa §216 odsek 2 Trestného poriadku je určená všetkým obvineným skúšobná doba v trvaní 12 mesiacov.
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník policajného zboru Obvodného oddelenia PZ v Nálepkove, uznesením sp.zn. ORP-1642/NL-SN-2011 zo dňa 18.11.2011 podľa § 199 ods. 1 Tr.por. začal trestné  stíhanie  a  podľa  §  206  ods.  1  Tr.por.   vzniesol   obvinenie   obv.  ml.   XXXXX a ml. XXXXX pre prečin krádeže v spolupáchateľstve podľa § 212 ods. 2 písm. d), 20  Tr.zák.,  ktorého sa dopustili konaním vo výrokovej časti tohto uznesenia. 

Z vyšetrovacieho spisu vyplýva, že obvinení ml. XXXXX a ml. XXXXX vyhlásili, že spáchali skutok, pre ktorý sú stíhaní, k spáchaniu prečinu sa priznali a oľutovali svoje konanie. Obvinení doposiaľ neboli súdne trestaní a závady v ich doterajšom správaní zistené neboli.

Uvedený skutok je právne kvalifikovaný ako prečin krádeže podľa § 212 ods. 2 písm. d)  Tr.zák., u ktorého horná hranica trestnej sadzby neprevyšuje päť rokov.

Konaním obvinených  bola pre poškodenú stranu XXXXX spôsobená škoda vo výške 18,05 €, ktorú obvinení v celom rozsahu uhradili zaplatením sumy Obecnému úradu v XXXXX 

Z vyššie uvedeného vyplýva, že boli splnené podmienky na podmienečné zastavenie trestného stíhania podľa § 216 ods. 1 písm. a), b), c)  Tr. por. účinného od 1.1.2006, podľa ktorého  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so   súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak:

a) obvinený vyhlási, že spáchal skutok, za ktorý je  stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 

b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a 

c) vzhľadom na osobu páchateľa s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce

	Podľa § 216 ods. 2) Tr.por. v rozhodnutí o podmienečnom zastavení trestného stíhania sa určí skúšobná doba na jeden rok až päť rokov. Skúšobná doba začína plynúť právoplatnosťou uznesenia o podmienečnom zastavení trestného stíhania.

Obvinení ml. XXXXX a ml. XXXXX a ich zákonní zástupcovia XXXXX st. a XXXXX  s postupom podľa § 216 ods. 1 Tr.por. súhlasili. 

Podľa § 217 ods. 1 Tr.por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje.

	Vzhľadom na uvedené je uznesenie o podmienečnom zastavení trestného stíhania obvinených ml.XXXXX a ml. XXXXX, so skúšobnou
dobou v trvaní 1 /jedného/ roka odôvodnené a v súlade so zákonom.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Bocanová
prokurátorka